ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 2

2. Προϋπολογισμός του ISPA 2

3. Νέα έργα του ISPA 3

4. Νέες αναλήψεις υποχρεώσεων 3

5. Έργα που χρηματοδοτήθηκαν την περίοδο 2005-2010 3

6. Πληρωμές 4

7. Συνοπτικοί πίνακες 4

8. Μορφές και μέθοδοι παροχής τεχνικής βοήθειας 5

9. Τεχνική βοήθεια με πρωτοβουλία της δικαιούχου χώρας 6

10. Τεχνική βοήθεια με πρωτοβουλία της Επιτροπής 6

11. Εφαρμογή 7

12. Παρακολούθηση έργου 7

13. Δημοσιονομική διαχείριση και έλεγχος, συμπεριλαμβανομένου του EDIS 8

14. Εκτίμηση κινδύνου 8

15. Συμπεράσματα του Ευρωπαϊκού Ελεγκτικού Συνεδρίου 9

16. Συγχρηματοδότες εταίροι – ΕΤΕπ και ΕΤΑΑ 9

17. Δημόσιες συμβάσεις 10

18. Πολιτική ανταγωνισμού 10

19. Περιβαλλοντική πολιτική 10

20. Πολιτική μεταφορών 11

21. Συντονισμός με τον μηχανισμό προενταξιακής βοήθειας (ΜΠΒ) 11

22. Ενέργειες δημοσιότητας 11

Εισαγωγή

Μετά τη σύνοδο των Βρυξελλών του Ευρωπαϊκού Συμβουλίου, τον Ιούνιο του 2004, το οποίο απένειμε καθεστώς υποψήφιας χώρας στην Κροατία, η χώρα αυτή άρχισε να επωφελείται από το ISPA από την 1η Ιανουαρίου 2005. Ως εκ τούτου, η Κροατία ακολούθησε τις προηγούμενες δικαιούχες χώρες του ISPA που έλαβαν συνδρομή από το ISPA αφότου δημιουργήθηκε το εν λόγω μέσο το 2000. Την 1η Ιανουαρίου 2007, η Βουλγαρία και η Ρουμανία έγιναν μέλη της Ευρωπαϊκής Ένωσης και έπαψαν να λαμβάνουν προενταξιακή συνδρομή, συμπεριλαμβανομένου του ISPA. Η προσχώρηση αυτών των δύο χωρών είχε ως αποτέλεσμα να είναι η Κροατία η μόνη δικαιούχος χώρα της στήριξης του ISPA.

Συνεπώς, η παρούσα έκθεση καλύπτει μόνο τις δραστηριότητες του ISPA που υλοποιούνται στην Κροατία.

Το 2010 περατώθηκε επιτυχώς η φυσική υλοποίηση των πρώτων δύο έργων του ISPA. Λόγω συσσωρευμένων καθυστερήσεων σε τέσσερα μέτρα του ISPA, ήταν απαραίτητο να παραταθεί κατά ένα έτος η τελική ημερομηνία επιλεξιμότητας για τα εν λόγω μέτρα, μέχρι το τέλος του 2011. Επειδή οι τιμές των συμβάσεων ήταν χαμηλότερες από τις αναμενόμενες, τροποποιήθηκαν τέσσερα μέτρα, ώστε να είναι δυνατή η επέκταση του πεδίου των εργασιών που χρηματοδοτούνται με κεφάλαια του ISPA ή/και να αυξηθεί το ποσοστό συγχρηματοδότησης.

Το 2010, η προσπάθεια των εθνικών αρχών εστιάστηκε στην πραγματική φυσική εφαρμογή, την υλοποίηση έργων, την παρακολούθηση και στις πληρωμές.

Η εφαρμογή του ISPA το 2010 πραγματοποιήθηκε παράλληλα με την εφαρμογή των επιχειρησιακών προγραμμάτων που χρηματοδοτούνται από τον μηχανισμό προενταξιακής βοήθειας (ΜΠΒ) και με τις εκτενείς προετοιμασίες για τη μελλοντική πολιτική συνοχής (διαπραγματεύσεις προσχώρησης βάσει του κεφαλαίου 22: Περιφερειακή πολιτική και συντονισμός των διαρθρωτικών μέσων ). Αυτές οι τρεις παράλληλες διαδικασίες απαιτούσαν τη σημαντική συμβολή της εθνικής διοίκησης.

Προϋπολογισμός του ISPA

Βάσει του λογιστικού συστήματος της Επιτροπής που βασίζεται στη δραστηριότητα, οι πόροι του ISPA διατέθηκαν από δύο γραμμές του προϋπολογισμού: τη γραμμή προϋπολογισμού λειτουργίας B13.01.04.02 και τη γραμμή επιχειρησιακού προϋπολογισμού B13.05.01.01. Η πρώτη γραμμή περιέχει τα μέσα για την κάλυψη των διοικητικών δαπανών της τεχνικής βοήθειας (TΒ), κυρίως για την ενίσχυση της Αντιπροσωπείας της Ευρωπαϊκής Ένωσης στη Δημοκρατία της Κροατίας. Αυτή περατώθηκε το 2006. Η δεύτερη γραμμή προϋπολογισμού καλύπτει τις πιστώσεις πληρωμών που παρέχονται για την αποτελεσματική εφαρμογή και τη λειτουργία του ISPA για την Κροατία.

Η γραμμή του προϋπολογισμού B13.05.01.01 καλύπτει όλες τις δαπάνες για τη συγχρηματοδότηση των έργων υποδομής (μέτρα). Το 2010 καταβλήθηκε συνολικό ποσό 14.659.692,82 ευρώ από αυτή τη γραμμή.

Πίνακας 1 : Προϋπολογισμός ISPA το 2010 - σε ευρώ

Γραμμή προϋπολογισμού | Πραγματοποιηθείσες πληρωμές |

Λειτουργικό κονδύλιο του προϋπολογισμού B13.01.04.02 (έκλεισε το 2006) | 0 |

Επιχειρησιακό κονδύλιο του προϋπολογισμού B13.05.01.01 | 14.659.692,82 |

Σύνολο | 14.659.692,82 |

Χρηματοδότηση έργων

Νέα έργα του ISPA

Κανένα νέο έργο του ISPA δεν εγκρίθηκε το 2010.

Νέε ς αναλήψεις υποχρεώσεων

Δεν πραγματοποιήθηκε το 2010 νέα ανάληψη υποχρέωσης για έργα στους τομείς είτε του περιβάλλοντος είτε των μεταφορών, αφού το ISPA περατώθηκε το 2006.

Εργα που χρηματοδοτήθηκαν την περίοδο 2005-2010

Μεταξύ 2005 και 2006, η Επιτροπή ενέκρινε συνολικά 6 έργα βάσει προτάσεων που υπέβαλε η Κροατία. Από αυτά τα έργα, τα 3 αφορούν τον τομέα του περιβάλλοντος, τα 2 τον τομέα των μεταφορών, και 1 αφορά οριζόντιο μέτρο TΒ (για την οργάνωση των κρατικών επιτροπών παρακολούθησης και τη στήριξη φορέων υλοποίησης ISPA). Το συνολικό επιλέξιμο επενδυτικό κόστος αυτών των έργων ανέρχεται σε 107.474.736 ευρώ, εκ των οποίων συνολικό ποσό 59.000.000 ευρώ, ή το 54,8% έχει διατεθεί υπό μορφή επιχορηγήσεων ISPA. Μέχρι το τέλος του 2006, οι αναλήψεις υποχρεώσεων από την Επιτροπή κάλυψαν το 100% των πόρων του ISPA που είχαν διατεθεί για την Κροατία για την περίοδο 2005-2006, με ισόρροπη κατανομή των αναλήψεων υποχρεώσεων στους τομείς του περιβάλλοντος και των μεταφορών.

Πίνακας 2 : Έργα που εγκρίθηκαν στην Κροατία το 2005-2006[1] - σε ευρώ

Μεταφορές | 2 | 60.924.700 | 29.271.310 | 48 | 29.271.310 |

Οριζόντια TΒ | 1 | 262.335 | 262.335 | 100 | 262.335 |

Περιβάλλον | 7.877.349,62 | 4.001.450,43 | 11.878.800,05 |

Μεταφορές | 12.758.806,09 | 10.658.242,39 | 23.417.048,00 |

ΤΒ | 209.868,00 | 0 | 209.868,00 |

Σύνολο | 20.846.023,71 | 14.659.692,82 | 35.505.716,05 |

Συνοπτικοί πίνακες

Ο κατωτέρω πίνακας 4 παρέχει μια επισκόπηση των παρεμβάσεων του ISPA τόσο για το έτος 2010 όσ ο και για την περίοδο 2005-2010.

Πίνακας 4 : Έργα που αποφασίστηκαν στην Κροατία την περίοδο 2005-2010 – σε ευρώ

Υποτομέας | Αριθ. προγραμ-μάτων | Επιλέξιμο κόστος | Συμμετοχή ISPA | 2010 | 2005 – 2010 |

Υδάτινοι πόροι | 0 | 0 | 0 | 0 | 0 | 0 | 0 |

Υδάτινοι πόροι και λύματα | 1 | 36.000.000 | 22.500.000 | 0 | 2.950.858,49 | 22.500.000 | 9.668.557,17 |

Επεξεργασία λυμάτων | 0 | 0 | 0 | 0 | 0 | 0 |

Στερεά απόβλητα | 1 | 8.823.601 | 6.000.049 | 0 | 837.193,08 | 6.000.049 | 1.437.198,08 |

Ποιότητα του αέρα | 0 | 0 | 0 | 0 | 0 | 0 |

Οριζόντιος | 1 | 1.464.100 | 966.306 | 0 | 213.398,86 | 966.306 | 773.044,80 |

Σύνολο τομέα | 3 | 46.287.701 | 29.466.355 | 0 | 4.001.450,43 | 29.466.355 | 11.878.800,05 |

Μεταφορές |

Οδικό δίκτυο | 0 | 0 | 0 | 0 | 0 | 0 |

Σιδηρόδρομοι | 1 | 60.182.962 | 28.789.180 | 0 | 10.465.390,39 | 28.789.180 | 23.031.344,00 |

Οδικό δίκτυο και σιδηρόδρομοι | 0 | 0 | 0 | 0 | 0 | 0 |

Εσωτερικές πλωτοί οδοί | 0 | 0 | 0 | 0 | 0 | 0 |

Αερολιμένες | 0 | 0 | 0 | 0 | 0 | 0 |

Οριζόντιος | 1 | 741.738 | 482.130 | 0 | 192.852,00 | 482.130 | 385.704,00 |

Σύνολο τομέα | 2 | 60.924.700 | 29.271.310 | 0 | 10.658.242,39 | 29.271.310 | 23.417.048 |

Οριζόντιος |

ΤΒ | 1 | 262.335 | 262.335 | 0 | 0 | 262.335 | 209.868 |

Σύνολο τομέα | 1 | 1.464.100 | 966.306 | 0 | 213.398,86 | 966.306 | 773.044,80 |

Μεταφορές |

Σύνολο τομέα | 1 | 741.738 | 482.130 | 0 | 192.852,00 | 482.130 | 385.704,00 |

Οριζόντια ΤΒ |

Σύνολο τομέα | 1 | 262.335 | 262.335 | 0 | 0 | 262.335 | 209.868,00 |

ΣΥΝΟΛΟ |3 | 2.468.173 |1.710.771 |0 |406.250,86 |1.710.771 |1.368.616,80 | | Τεχνική βοήθεια με πρωτοβουλία της Επιτροπής

Από τότε που τέθηκε σε εφαρμογή το ISPA, οι δραστηριότητες τεχνικής βοήθειας που εκτελούνται με πρωτοβουλία ή εξ ονόματος της Επιτροπής, επικεντρώνονται στη διευκόλυνση της αντιπροσωπείας της ΕΕ, ώστε να εκτελεί τις διαδικασίες του εκ των προτέρων ελέγχου (συμπεριλαμβανομένης της αξιολόγησης έργων), σύμφωνα με τα απαιτούμενα πρότυπα για τη διαχείριση των πόρων της ΕΕ. Από το 2006 και μετά δεν χρηματοδοτήθηκαν παρόμοια μέτρα τεχνικής βοήθειας από το ISPA. Από το 2006 και μετά, όλα αυτά τα μέτρα χρηματοδοτούνται από τον ΜΠΒ.

Διαχείριση και εφαρμογή

Εφαρμογή

Τα πρώτα δύο έργα στην Κροατία εγκρίθηκαν τον Δεκέμβριο του 2005 και τατέσσερα τελευταία εγκρίθηκαν τον Ιούλιο και τον Σεπτέμβριο του 2006. Μέχρι το τέλος του 2010 συνεχιζόταν η φυσική εκτέλεση και των 6 έργων του ISPA. Δύο μέτρα του ISPA έχουν ολοκληρωθεί και η τελική ημερομηνία επιλεξιμότητας για τα τέσσερα υπολειπόμενα μέτρα παρατάθηκε μέχρι τις 31 Δεκεμβρίου 2011[2]. Το ποσό των συμβάσεων στο τέλος του 2010 ανήλθε στο 95,8% των διατεθέντων ποσών.

Μέχρι το τέλος του 2010, δύο συμβάσεις ήταν στο στάδιο της αξιολόγησης (συμβάσεις έργων και προμηθειών). Εκκρεμούσε ακόμη η ανάθεση τριών συμβάσεων: μίας σύμβασης προμηθειών, μίας σύμβασης-πλαισίου και μίας σύμβασης έργων. Όσον αφορά την τελευταία σύμβαση, υπάρχει κίνδυνος η διάρκεια εφαρμογής της να υπερβεί την καταληκτική ημερομηνία επιλεξιμότητας.

Τα περισσότερα έργα του ISPA εισέρχονται στα τελικά στάδια υλοποίησης. Ως εκ τούτου, η προσοχή εστιάζεται ολοένα και περισσότερο στην περάτωση των μέτρων εντός των καθορισμένων προθεσμιών και στο να εξασφαλιστεί ότι το μέτρο του ISPA είναι πλήρως λειτουργικό και απολύτως συμβατό με τους στόχους του.

Παρακολούθηση έργου

Η γενική εποπτεία και αξιολόγηση της προόδου και της αποτελεσματικότητας της υλοποίησης εξασφαλίζονται με τακτικές συνεδριάσεις στα γραφεία της αντιπροσωπείας της ΕΕ, την υποβολή εκθέσεων παρακολούθησης από τους φορείς υλοποίησης, με επιτόπιες επισκέψεις από το προσωπικό της Επιτροπής και την επίσημη παρακολούθηση μέσω των δύο ετήσιων συνεδριάσεων της επιτροπής παρακολούθησης ISPA στην Κροατία, καθώς επίσης και την παραλαβή των ετήσιων εκθέσεων για κάθε έργο ISPA από την αρχή υλοποίησης.

Το 2010 πραγματοποιήθηκαν στην Κροατία δύο συνεδριάσεις επιτροπών παρακολούθησης του ISPA, τον Ιούνιο και τον Νοέμβριο αντίστοιχα. Δόθηκε ιδιαίτερη προσοχή στις καθυστερήσεις των περιβαλλοντικών έργων. Η επιτροπή παρακολούθησης εξέτασε επίσης διεξοδικά την παράταση των προθεσμιών επιλεξιμότητας για τέσσερα μέτρα του ISPA.

Δημοσιονομική διαχείρ ιση και έλεγχος, συμπεριλαμβανομένου του EDIS

Οι κυριότερες απαιτήσεις τόσο για την οικονομική διαχείριση όσο και για τον έλεγχο κ αι τη διευθέτηση των παρατυπιών διέπονται από τις διατάξεις του κανονισμού του ISPA[3] και του παραρτήματος ΙΙΙ του μνημονίου χρηματοδότησης που εφαρμόζονται στο πλαίσιο του καθεστώτος του εκ των προτέρων ελέγχου από την Επιτροπή. Αυτές οι απαιτήσεις είναι παραπλήσιες με εκείνες που εφαρμόζονται στο Ταμείο Συνοχής και τα διαρθρωτικά ταμεία. Τα βασικά στοιχεία αφορούν την καθιέρωση εσωτερικών συστημάτων δημοσιονομικού ελέγχου και διαδικασιών που μπορούν να εξασφαλίσουν διαφανείς και αμερόληπτες διαδικασίες προμηθειών, την ακρίβεια των δηλούμενων δαπανών, την επαρκή ικανότητα εσωτερικού λογιστικού ελέγχου, επαρκή ιχνηλάτηση ελέγχου και την ενδεδειγμένη διευθέτηση των παρατυπιών.

Η αντιπροσωπεία της ΕΕ στο Ζάγκρεμπ συνέχισε να λειτουργεί ως ο κύριος μηχανισμός διασφάλισης της χρηστής δημοσιονομικής διαχείρισης και ελέγχου. Το ποσοστό απόρριψης εγγράφων ISPA εξακολουθεί να είναι υψηλό, στοιχείο που συνιστά σαφή ένδειξη ότι οι κροατικές αρχές πρέπει να καταβάλουν περισσότερες προσπάθειες, ώστε να υπάρξει εμπιστοσύνη στην ικανότητά τους να διαχειρίζονται ορθά και με ανεξαρτησία τους πόρους του ISPA.

DIS

Η απαίτηση διαπίστευσης του συστήματος αποκεντρωμένης εφαρμογής (DIS) του φορέα υλοποίησης στην Κροατία, του CFCA, απορρέει από τις διατάξεις του άρθρου 164 του δημοσιονομικού κανονισμού[4]. Η διαπίστευση του DIS χορηγήθηκε από την Επιτροπή στις 13 Φεβρουαρίου 2006.

EDIS

Εφόσον με τη θέσπιση του μηχανισμού προενταξιακής βοήθειας (IPA) έληξε η ισχύς του ISPA το 2006, ήταν πλέον άσκοπη και η μετάβαση από το ISPA στο EDIS (με τη χρήση του συστήματος εκτεταμένης εφαρμογής αποκεντρωμένης διαχείρισης– EDIS με εκ των υστέρων έλεγχο μόνο, από την Επιτροπή). Συνεπώς, οι προσπάθειες των κροατικών αρχών εστιάζονται τελευταία στην προετοιμασία των δομών του ΜΠΒ για μετάβαση στο σύστημα της αποκεντρωμένης διαχείρισης χωρίς εκ των προτέρων ελέγχους, εφόσον οι δομές αυτές θα εξακολουθήσουν να λειτουργούν και μετά την προσχώρηση. Στο μεταξύ, η αντιπροσωπεία της ΕΕ στην Κροατία εξακολουθεί να ασκεί τη σημαντική αποστολή της να εποπτεύει την καθημερινή διαχείριση, την υλοποίηση και την παρακολούθηση των μέτρων του ISPA.

Εκτίμηση κινδύνου

Η στρατηγική δημοσιονομικού ελέγχου που σχεδιάστηκε για το 2010 βασιζόταν στα αποτελέσματα μιας ανάλυσης της κατάστασης προόδου για την υλοποίηση του ISPA και των συναφών στόχων της Διεύθυνσης δημοσιονομικού ελέγχου της Γενικής Διεύθυνσης Περιφερειακής Πολιτικής. Η στρατηγική δημοσιονομικού ελέγχου ορίζει τους στόχους που προσδιορίζονται από τα ανώτερα διευθυντικά στελέχη της Γενικής Διεύθυνσης Περιφερειακής Πολιτικής. Αυτοί οι στόχοι καθορίζονται βάσει αναλυτικών συζητήσεων με τις επιχειρησιακές διευθύνσεις κατά τη διάρκεια των οποίων ανταλλάσσονται πληροφορίες σχετικά με τους δυνητικούς κινδύνους. Η στρατηγική δημοσιονομικού ελέγχου καθορίζει στη συνέχεια τις ενέργειες που θα πρέπει να αναληφθούν για την επίτευξη των στόχων, λαμβάνοντας υπόψη τους εντοπισθέντες κινδύνους. Γενικά, οι κίνδυνοι ελαχιστοποιούνται με την εφαρμογή αυτής της στρατηγικής. Δημοσιονομικός έλεγχος του ISPA διενεργήθηκε στην Κροατία το 2010.

Η μονάδα δημοσιονομικού ελέγχου της ΓΔ REGIO διενήργησε το Μάρτιο του 2010 έλεγχο του μέτρου αποκατάστασης του σιδηροδρομικού δικτύου Vinkovci- Tovarnik μέχρι τα σύνορα. Ο δημοσιονομικός έλεγχος κάλυψε τον οργανσμό εφαρμογής (CFCA), τον τελικό δικαιούχο (Κροατικοί Σιδηρόδρομοι) και τον εθνικό διατάκτη για το επιλεγέν μέτρο. Τα συμπεράσματα αυτού του ελέγχου αναφέρονται 1) στις καθυστερήσεις της εφαρμογής της σύμβασης σηματοδότησης, 2) στις καθυστερήσεις από τις συνεδριάσεις για τις αξιολογήσεις των προσφορών μέχρι την υπογραφή τριών συμβάσεων, 3) στα ποσοστά απόρριψης από την αντιπροσωπεία της ΕΕ τα οποία εξακολουθούν να είναι υψηλά κατά τους εκ των προτέρων ελέγχους.

Στο πλαίσιο του συστήματος της εκ των προτέρων έγκρισης, προτεραιότητα δίνεται στην εξασφάλιση επαρκών διαδικασιών ελέγχου οι οποίες εφαρμόζονται όσον αφορά την υλοποίηση του έργου και τις πληρωμές. Εντούτοις, η διαχείριση των προενταξιακών κονδυλίων εγκυμονεί έναν εγγενή κίνδυνο, διότι τα κεφάλαια διατίθενται από ένα ευρύ φάσμα οργανώσεων και συστημάτων. Η επιλεξιμότητα των δαπανών καθορίζεται από τη συμμόρφωση προς τους κανόνες και τις προϋποθέσεις που ορίζονται σε επίπεδο ΕΕ και σε εθνικό επίπεδο, γεγονός που μπορεί να οδηγήσει σε περιπλοκές και σε κίνδυνο παρερμηνείας.

Συμπεράσματα του Ευρωπαϊκού Ελεγκτικού συνεδρίου

Το Ευρωπαϊκό Ελεγκτικό Συνέδριο άρχισε την άνοιξη του 2010 «έλεγχο επιδόσεων της προενταξιακής βοήθειας στην Κροατία». Ο έλεγχος κάλυψε όλους τους τύπους των μηχανισμών προενταξιακής βοήθειας, συμπεριλαμβανομένου του ISPA. Η αποστολή ελέγχου διάρκειας δύο εβδομάδων στην Κροατία πραγματοποιήθηκε τον Οκτώβριο του 2010. Δεν έχει ολοκληρωθεί ακόμη η έκθεση ελέγχου[5].

Συγχρηματοδότες εταίροι – ΕΤΕπ και ΕΤΑΑ

Δεδομένης της εμπειρίας τους στην εκπόνηση και υλοποίηση έργων, η Επιτροπή διατήρησε τακτική επαφή με τα εν λόγω δανειοδοτικά ιδρύματα, τόσο σε οριζόντιο επίπεδο για να συντονίζει την πολιτική και μεθοδολογικά ζητήματα σχετικά με τον προγραμματισμό και την υλοποίηση, όσο και σε επίπεδο χωρών. Η Ευρωπαϊκή Τράπεζα Επενδύσεων δεν συμμετέχει σε κανένα έργο του ISPA στην Κροατία.

Η Ευρωπαϊκή Τράπεζα Ανασυγκρότησης και Ανάπτυξης είναι ο μόνος διεθνής χρηματοπιστωτικός οργανισμός που συμμετέχει ενεργά σε έργο του ISPA στην Κροατία χορηγώντας δάνειο 10 εκατ. ευρώ για ένα περιβαλλοντικό έργο που εγκρίθηκε το 2005: το πρόγραμμα ύδρευσης και επεξεργασίας λυμάτων του Karlovac. Επομένως, εκπρόσωποι της ΕΤΑΑ συμμετείχαν και στις δύο επιτροπές παρακολούθησης που συνήλθαν στην Κροατία το 2010.

Συμβολή στις πολιτικές της Ευρωπαϊκής Ένωσης

Δημόσιες συμβάσεις

Η τήρηση των νομικών όρων για ορθές, θεμιτές και διαφανείς διαδικασίες σύναψης δημοσίων συμβάσεων, όπως αυτοί ορίζονται στους κανόνες PRAG, αναδείχθηκε σε σοβαρή πρόκληση για την υλοποίηση έργων του ISPA. Οι δυσκολίες όσον αφορά τη συμμόρφωση με τους κανόνες PRAG είχαν ως αποτέλεσμα να καθυστερήσει η υλοποίηση των έργων του ISPA. Η αντιπροσωπεία της ΕΕ στο Ζάγκρεμπ συνέχισε να παρεμβαίνει για να εξασφαλιστεί η ορθή εφαρμογή των διαδικασιών και η διόρθωση των σφαλμάτων.

Η εκ των προτέρων έγκριση από την Επιτροπή, που διέπει τους διαγωνισμούς και την ανάθεση συμβάσεων των έργων ISPA, εξακολουθεί να δικαιολογείται πλήρως, εφόσον απορρίφθηκαν τα σχέδια μετάβασης στο EDIS (βλ σημείο 15). Στο πλαίσιο του ισχύοντος συστήματος της εκ των προτέρων έγκρισης και σύμφωνα με την απόφαση DIS για ανάθεση της διαχείρισης, μόνο ο CFCA ασκεί καθήκοντα αναθέτουσας αρχής που είναι αρμόδια για την υλοποίηση του έργου, ενώ η Επιτροπή επικυρώνει κάθε βήμα της διαδικασίας της σύμβασης. Κατόπιν τούτου, μολονότι η Επιτροπή δεν είναι συμβαλλόμενος εταίρος, φέρει επιμερισμένη ευθύνη για τη διαδικαστική ορθότητα της διαδικασίας ανάθεσης συμβάσεων (χωρίς την έγκριση της Επιτροπής, οι συμβάσεις που συνάπτονται μεταξύ των δικαιούχων και των αναδόχων δεν είναι έγκυρες).

Πολιτική ανταγωνισμού

Εφόσον η συνδρομή ISPA απευθύνεται κατά κύριο λόγο στην κάλυψη δημόσιων ή ισοδύναμων δαπανών για έργα κοινής ωφέλειας, γενικά δεν ανακύπτουν προβλήματα ασυμβίβαστου με τους κανόνες ανταγωνισμού της ΕΕ. Αν δεν υπάρχει παράβαση των κανόνων περί δημοσίων συμβάσεων και εφόσον η παροχή ελεύθερης πρόσβασης σε αυτή την υποδομή είναι εγγυημένη για όλους τους επιχειρηματίες που πληρούν τις απαραίτητες τεχνικές και νομικές προϋποθέσεις, η εν λόγω συνδρομή δεν παρέχει κανένα ειδικό πλεονέκτημα σε συγκεκριμένες εταιρίες.

Περιβαλ λοντική πολιτική

Χορηγώντας άμεση συνδρομή σε έργα προτεραιότητας για το περιβάλλον, το ISPA συμβάλλει επίσης στην εφαρμογή της περιβαλλοντικής πολιτικής και στη συμμόρφωση της Κροατίας με τα πρότυπα της ΕΕ. Η εμπειρία που αποκτάται μέσω της εκπόνησης και της υλοποίησης έργων αναπτύσσει τη διοικητική ικανότητα στον τομέα του περιβάλλοντος. Τα περιβαλλοντικά έργα του ISPA και οι εμπειρίες δημιούργησαν τις συνθήκες για τη χρηματοδότηση περισσότερων περιβαλλοντικών έργων από το ISPA.

Πολιτικ ή μεταφορών

Τα δίκτυα μεταφορών στην Κροατία, που αποφασίστηκαν σύμφωνα με την TINA (εκτίμηση αναγκών υποδομών μεταφορών) και την REBIS (περιφερειακή μελέτη υποδομών Βαλκανίων) κατασκευάστηκαν με άξονα το πλαίσιο των πανευρωπαϊκών διαδρόμων. Αρκετοί από αυτούς διασχίζουν το έδαφος της Κροατίας, συμπεριλαμβανομένων των διαδρόμων VII (του Δούναβη), Χ (Σάλτζμπουργκ - Λιουμπλιάνα – Ζάγκρεμπ – Βελιγράδι – Νις – Σκόπια – Βέλες - Θεσσαλονίκη, συμπεριλαμβανομένου του κλάδου Xa), καθώς επίσης και του διαδρόμου V, ο οποίος έχει δύο κλάδους στην Κροατία (Vb - Βουδαπέστη, Ζάγκρεμπ, Ριέκα και Vc - Βουδαπέστη, Σεράγεβο, Πλότσε). Αυτά τα δίκτυα χρησιμοποιήθηκαν ως βάση σχεδιασμού της εθνικής στρατηγικής μεταφορών για τους σκοπούς του ISPA. Επομένως, το ενιαίο έργο μεταφορών (σιδηροδρομικών) του ISPA αποτελεί μέρος των δικτύων TINA και REBIS, δηλαδή αφορά την κατασκευή ή την αποκατάσταση τμημάτων, κόμβων ή προσβάσεων στα δίκτυα. Τα ΔΕΔ-Μ για την Κροατία βασίζονται στις συστάσεις SEETO (παρατηρητήριο μεταφορών νοτιοανατολικής Ευρώπης).

Συντονισμός μεταξύ των μέσων προενταξιακής βοήθειας

Συντονισμός με τον μηχανισμό προενταξιακής βοήθειας (ΜΠΒ)

Η διαχείριση των μέτρων του ISPA και των προγραμμάτων του ΜΠΒ στο πλαίσιο της συνιστώσας της περιφερειακής ανάπτυξης από τις ίδιες υπηρεσίες της Επιτροπής διασφαλίζει τον στενό συντονισμό των δραστηριοτήτων, τη συμπληρωματικότητα των χρηματοδοτούμενων δράσεων και τη συνέχεια των πολιτικών.

Δημοσιότητα

Ενέργειες δημοσιότητας

Τον Ιούνιο του 2010 πραγματοποιήθηκε συνεδρίαση της επιτροπής παρακολούθησης του ISPA στο Karlovac, όπου το ISPA χρηματοδοτεί επενδύσεις στους τομείς της ύδρευσης και της αποχέτευσης. Στο περιθώριο της συνεδρίασης της επιτροπής, οργανώθηκε συνέντευξη τύπου και ακολούθησε επιτόπου επίσκεψη στο εργοτάξιο. Επιπλέον, η συνδρομή της ΕΕ προβάλλεται σε όλα τα επενδυτικά σχέδια μέσω διαφημιστικών πινακίδων και ενεργειών δημοσιότητας στα μέσα μαζικής ενημέρωσης.

[1] Από το 2006 δεν έχει εγκριθεί κανένα έργο, διότι εκείνο το έτος έληξε το πρόγραμμα ISPA.

[2] Μετά την τροποποίηση των κατευθυντήριων γραμμών για το κλείσιμο των έργων του Ταμείου Συνοχής και του πρώην ISPA της περιόδου 2000-2006, που εκδόθηκαν για να παραταθεί η τελική προθεσμία επιλεξιμότητας των δαπανών μέχρι τις 31 Δεκεμβρίου 2011, εγκρίθηκαν παρόμοιες διατάξεις για τα έργα του ISPA που υλοποιούνται σήμερα στην Κροατία. Χορηγήθηκε στην Κροατία παράταση ενός έτους για τέσσερα μέτρα του ISPA.

[3] Κανονισμός (ΕΚ) αριθ. 1267/1999 του Συμβουλίου, της 21ης Ιουνίου 1999, για τη θέσπιση μέσου προενταξιακών διαρθρωτικών πολιτικών [ΕΕ L 161 της 26.6.1999, σ. 73].

[4] Η διάταξη, ωστόσο, διαγράφηκε από την 1η Μαΐου 2007 με τον κανονισμό (ΕΚ) αριθ. 1995/2006 (ΕΕ L 390 της 30.12.2006, σ. 1).

[5] Κατά τον χρόνο σύνταξης της παρούσας έκθεσης κοινοποιήθηκε στις υπηρεσίες της Επιτροπής δήλωση προκαταρκτικών συμπερασμάτων.